יחסי אנגולה–ארצות הברית
יחסי אנגולה–ארצות הברית הם היחסים הדיפלומטיים בין הרפובליקה של אנגולה לארצות הברית. יחסים אלה היו מתוחים במהלך מלחמת האזרחים באנגולה, כאשר ממשלת ארצות הברית גיבתה את האיחוד לעצמאות מוחלטת של אנגולה (UNITA).
היסטוריה.
בשנת 1975, אנגולה קיבלה את עצמאותה מפורטוגל, ובשנת 1993 כיננה יחסים דיפלומטיים עם ארצות הברית. אחרי קבלת העצמאות, אנגולה חוותה 27 שנים של מלחמת אזרחים בין שתי הקבוצות הגדולות, שאחת מהן נתמכה על ידי ארצות הברית ודרום אפריקה, והשנייה על ידי ברית המועצות, קובה וסין. בשנת 2002 הסתיימה המלחמה.
באנגולה יש כוחות חמושים חזקים, ומבחינת עתודות הנפט היא השנייה בגודלה מבין המדינות מדרום לסהרה ויש לה פוטנציאל חקלאי גדול. למרות זאת, שני שלישים מהאוכלוסייה חיים בעוני. ארצות הברית עוזרת לאנגולה להוציא את אלפי המוקשים מהאדמה שנותרו ממלחמת האזרחים. בשנת 2009, מזכירת המדינה הילרי קלינטון הצהירה על אנגולה כ"שותף אסטרטגי" של ארצות הברית, ובכך אנגולה הפכה לאחת משלושת השותפות העיקריות של ארצות הברית ביבשת אפריקה (השתיים האחרות הן ניגריה ודרום אפריקה).
יחסים כלכליים.
אנגולה היא שותפת הסחר השנייה בגודלה של ארצות הברית באפריקה שמדרום לסהרה, בעיקר בגלל יצוא נפט. יבוא ארצות הברית מאנגולה כולל: מוצרי נפט ויהלומים. היצוא האמריקני לאנגולה כולל: מכוניות, מטוסים ומוצרי מתכת. ארצות הברית ואנגולה חתמו על הסכם סחר והשקעה שיעזור להרחיב את הסחר בין המדינות.
בשנת 2015 היצוא האמריקני לאנגולה הסתכם ב-1.23 מיליארד דולר והייצוא האנגולי לארצות הברית הסתכם ב-1.21 מיליארד דולר.
שגרירויות.
שגרירות ארצות הברית ממוקמת במיראמר, לואנדה, אנגולה. שגרירות אנגולה ממוקמת בוושינגטון הבירה.
קאהוט
אורנג' קאסידי
ג'יימס סיפרלי (באנגלית: James Cipperly; נולד ב-4 במאי 1984) הידוע יותר בשם הבמה שלו, אורנג' קאסידי הוא מתאבק אמריקאי, המופיע בארגון ההיאבקות All Elite Wrestling (AEW). בארגון זה, הוא משויך לצמד הבסט פרנדס (צ'אק טיילור וטרנט בארטה).
סיפרלי החל להתאבק תחת שם הבמה הנוכחי שלו בשנת 2009, כשביסס את הגימיק שלו בהשוואה לדמותו של ראיין גוסלינג בסרט דרייב: דמות רפויה ולא ידידותית אשר סובלת מתופעות של הנגאובר, מרכיבה משקפי שמש ולובשת ג'קט וג'ינס דהויים בנוסף לחולצת טי עם תמונה מודבקת שלו. גימיק זה שנוי מאוד במחלוקת: מעריצי ההיאבקות השמרנים מתעבים את הדמות, בעוד שמעריצים אחרים מריעים לה.
קריירת היאבקות מקצועית.
All Elite Wrestling (2019–היום).
את הופעת הבכורה שלו בארגון קאסידי ערך באוגוסט 2019, כשנחלץ לעזרת בסט פרנדס (צ'אק טיילור וטרנט) כנגד התקיפה של הדארק אורדר. באירוע Revolution, שנערך ב-29 בפברואר 2020, קאסידי הפסיד לפאק כתוצאה מהכנעה. הוא רשם את קרב הבכורה שלו בתוכנית השבועית "Dynamite", כשהוא גבר על ג'ימי האבוק. ב-12 במאי, קאסידי הוכרז כאחד המשתתפים בקרב קזינו הסולם של האירוע Double or Nothing, כאשר המנצח בקרב זה יקבל קרב עתידי על אליפות העולם של AEW. ב-20 במאי, קאסידי נחל הפסד לריי פיניקס. שלושה ימים לאחר מכן באירוע Double or Nothing, הוא לא צלח במשימתו, כאשר בקרב זה בריאן קייג' הוא זה שיצא עם ידו על העליונה. לאחר שקאסידי ניהל פיוד עם כריס ג'ריקו במשך אמצע שנת 2020, הוא הפסיד לאחרון בלילה השני של הספיישל Fyter Fest, שנערך ב-8 ביולי. ב-12 באוגוסט, קאסידי הצליח לנצח את ג'ריקו בקרב החוזר ביניהם. בקרב השלישי והמכריע בין השניים אשר התקיים באירוע All Out ונערך ב-5 בספטמבר, קאסידי גבר על ג'ריקו במסגרת קרב מימוזה מייהם. בתוכנית השבועית העוקבת של Dynamite, קאסידי גבר על אנחליקו. ב-23 בספטמבר, קאסידי כשל בניסיונו לזכות באליפות TNT של AEW לאחר שהפסיד לאלוף, ברודי לי. ב-14 באוקטובר, הקרב בין קאסידי לקודי הסתיים בתיקו עקב חריגה מגבולות הזמן המוקצב וכתוצאה מכך קודי שמר על אליפות TNT של AEW. קודי התמודד מול קאסידי בקרב חוזר על אליפות TNT של AEW, שהיה מסוג קרב חוטבי עצים ב-28 באוקטובר, ובו קודי יצא עם ידו על העליונה ושמר על תוארו. באירוע Full Gear, שנערך ב-7 בנובמבר, קאסידי גבר על ג'ון סילבר מקבוצת הדארק אורדר. ב-18 בנובמבר, קאסידי ניצח את קיפ סביאן. בספיישל Winter Is Coming, שנערך ב-2 בדצמבר, קאסידי ו-MJF היו האחרונים שנשארו בקרב הבאטל רויאל על טבעת היהלום של דינאמייט וכתוצאה מכך הם העפילו לקרב יחידים ביניהם שהתקיים שבוע לאחר מכן ובו MJF ניצח וזכה בטבעת היהלום בפעם השנייה. באירוע Revolution, שנערך ב-7 במרץ 2021, קאסידי וצ'אק טיילור הפסידו בקרב זוגות לקיפ סביאן ומירו. ב-31 במרץ, סקאסידי וצ'אק טיילור ניצחו את מירו וקיפ סביאן בקרב אנרכיית משחקי ארקייד. ב-28 באפריל, קאסידי גבר על פנטה אל זרו מיידו. בספיישל Road Rager, שנערך ב-7 ביולי, קאסידי וקריס סטטלנדר ניצחו בקרב זוגות מעורב את הבלייד והבאני. בלילה השני של הספיישל Fyter Fest, שנערך ב-21 ביולי, קאסידי גבר על הבלייד. ב-25 באוגוסט בפרק של התוכנית "Dynamite", קאסידי ניצח את מאט הארדי. שבוע לאחר מכן בתוכנית, קאסידי גבר על ג'ק אוואנס. במופע המקדים לאירוע All Out, שנערך ב-5 בספטמבר, בסט פרנדס (אורנג' קאסידי, צ'אק טיילור ווילר יוטה) וג'וראסיק אקספרס (ג'ונגל בוי ולוצ'סאורוס) ניצחו את הארדי פאמילי אופיס (מאט הארדי ופרייבט פארטי (אייזיאה קאסידי ומארק קוון)) וההייבריד 2 (אנחליקו וג'ק אוואנס). ב-1 באוקטובר בפרק של התוכנית "Rampage", קאסידי השיג ניצחון על פני ג'ק אוואנס בקרב שיער נגד שיער, שבו המפסיד היה חייב לגלח את שיערות ראשו. ב-22 באוקטובר בפרק של התוכנית "Rampage", קאסידי השיג ניצחון על פני פאוורהאוס הובס במסגרת הסיבוב הראשון של טורניר ההדחות על המועמדות לאליפות העולם של AEW. לעומת זאת, הוא הודח מטורניר זה בשלב חצי הגמר לאחר שהפסיד למירו בקרב שהתקיים ב-3 בנובמבר בפרק של התוכנית "Dynamite". ב-12 בנובמבר בפרק של התוכנית "Rampage", קאסידי נחל הפסד למאט הארדי בקרב חוטבי עצים. בלילה הראשון של פרק הספיישל Holiday Bash, שנערך ב-22 בדצמבר, קאסידי הפסיד לאדם קול. ב-25 בפברואר בפרק של התוכנית "Rampage", קאסידי גבר על אנתוני בואנס מהצמד The Acclaimed והעפיל לקרב סולם פני המהפכה של האירוע Revolution. ב-8 ביולי בפרק של התוכנית "Rampage", קאסידי ניצח את טוני ניס. במסגרת פרק הספיישל Blood and Guts של התוכנית השבועית "Dynamite", שנערך ב-29 ביוני 2022 בפרק של התוכנית "Dynamite", קאסידי ניצח את אית'ן פייג'. קאסידי כשל בניסיונו לזכות באליפות TNT לאחר שהפסיד לוורדלו ב-13 ביולי בפרק של התוכנית "Dynamite".
זחל (סדרת טלוויזיה)
Larva (ידועה גם בשם Larvae) היא סדרת טלוויזיה מונפשת ממוחשבת תוצרת TUBA Entertainment בסיאול, דרום קוריאה. סדרה זו מציגה שני זחלים כדמויות הראשיות שלה. העונה הראשונה הוקרנה בבכורה ב-KBS 1TV , העונה השנייה עלתה לראשונה ב-KBS 2TV , העונה השלישית הוקרנה בבכורה ב-JEI TV , והעונה הרביעית הוקרנה בבכורה בנטפליקס, ובעולם ברשת GMA ו-GMA Pinoy TV בפיליפינים.
הפקה.
התוכנית הופקה על ידי TUBA Entertainment בשנת 2011. המפיקים כיוונו ליצור סדרה שיכולה לפנות לקהל במגוון גילאים. היא הופיעה בערוץ הלאומי הקוריאני, KBS, ובטלוויזיה בכבלים, עם פרקים קצרים של 90 שניות. הסדרה הפכה במהרה לפופולרית, ונכון לספטמבר 2015 נמכרה ליותר מ-40 מדינות, כולל Canal Plus בצרפת. קיימים חוזים להקרנה בטאיוואן, גרמניה, טורקיה וצ'ילה. היוצרים הרוויחו תמלוגים של מיליון דולר בשלושת החודשים הראשונים להשקת סדרה, כולל צעצועים ומוצרים נלווים.
Prenses
Prenses (באנגלית: Princess, בעברית: נסיכה) הוא סינגל שהוקלט על ידי הזמרת-יוצרת הטורקייה הדיסה. השיר יצא לאור ב-2 בדצמבר 2014, כסינגל השני מתוך אלבום האולפן השישי שלה, Tavsiye.
עם יציאתו נכנס השיר אל המקום הרביעי במצעד השירים של טורקיה.
רקע וכתיבה.
השיר נכתב על ידי גוקאן סהין ואמרה קאראדומן והופק על ידי קאראדומן והדיסה. תאריך יציאתו המקורי של השיר היה ב-4 באוגוסט 2014, כאשר האלבום Tavisye עצמו יצא. בהמשך, הוחלט להוציא אותו כסינגל השני מתוך האלבום, כשהקודם הוא הלהיט "Nerdesin Aşkım", אשר כבש את פסגת מצעד השירים של טורקיה.
בסמוך לצאתו, עלה השיר לרשת הזרמת המדיה ספוטיפיי.
וידאו קליפ.
הווידאו קליפ המלא שיצא עבור השיר הועלה לערוץ היוטיוב של Netd Müzik ב-2 בדצמבר 2014, ביום צאתו של השיר כסינגל. בתחילת הקליפ, ניתן לראות את הדיסה, כשהיא יושבת מול שולחן חגיגי ומסביבה אורחים שונים. הקונספט של הקליפ הוא יום הולדת ומסיבה.
נכון לינואר 2022, מונה הצפיות של הקליפ עומד על כ-261 מיליון צפיות, דבר אשר הופך אותו לאחד מהקליפים הטורקיים הנצפים ביותר בכל הזמנים ולקליפ הטורקי השני הנצפה ביותר בשנת 2014, אחרי "Kalbimin Tek Sahibine" של אירם דריג'י.
עסקת התפוזים
עסקת התפוזים היא הכינוי הלא רשמי בקרב היסטוריונים להסכם מספר 593 "אודות מכירת רכוש השייך לברית המועצות לממשלת מדינת ישראל" מ-7 באוקטובר 1964. ההסכם נחתם בירושלים על ידי שרת החוץ גולדה מאיר ושר האוצר פנחס ספיר מהצד הישראלי ועל ידי מיכאיל בודרוב, שגריר ברית המועצות בישראל. עסקת החליפין נקראת "עסקת התפוזים" מכיוון שישראל שילמה בטקסטיל ובתפוזים.
היסטוריה.